Florin antiano

Florin Antiano tabata te 31 di mart 2025 e moneda ofisial di Kòrsou i Sint Maarten, ora CBCS a introdusí un moneda nobo, e florin karibense.  E florin antiano tabata e susesor di e florin di Kolonia Kòrsou, ku tabata e moneda usá na Aruba, Kòrsou, Boneiru, Saba, Sint Maarten i Sint Eustatius te 1952. Na Aruba, florin antiano a wòrdu usá te dia promé di yanüari 1986, ora a introdusí Florin Arubiano. Na Boneiru, Saba i Sint Eustatius, a sigui us'é te dia promé di yanüari 2011, ora el a wòrdu remplasá pa dòler merikano. E florin antiano tabata den uso pa 73 aña den Karibe Hulandes. 

E signo bankario ofisial di florin antiano ta NAƒ. Den práktika ta usa tambe Afl òf ANG. Florin ta supdividí den 100 'cent' (forma plural hulandes: centen). Desde 2011, a keda propone pa sustituí florin antiano pa e resien kreá florin karibense.

 Origen di nòmber 
Na Papiamentu, e idioma ofisial di Aruba, Boneiru i Kòrsou, ta yama florin antiano simplemente 'florin'Ratzlaff, Betty.  E kódigo ISO-4217, ANG, ta derivá for di ANtilliaanse Gulden, mientras ku e signo di e moneda, NAFl, ta derivá for di Netherlands Antilles Florin.

 Historia 
Den siglo 18, florin hulandes tabata sirkulá den Kolonia Kòrsou. Esaki a keda suplementá na 1794 pa un moneda kreá spesífikamente pa e kolonianan hulandes den India Oksidental. Na e momento ei, florin tabata wòrdu supdividi den 20 stuiver.

Entre 1799 and 1828, reaal tabata sirkulá entre e islanan, kaminda 1 reaal = 6 stuiver òf  3,3 reaal = 1 florin. Florin hulandes a keda reintrodusí na 1828, awor subdividí den 100 cent. Na momento ku moneda nan a kuminsa wòrdu introdusí mas spesífikamente pa uso den Antia, e tabata wòrdu saká bou di nòmber di Kòrsou, referiendo na kolonia Kòrsou i su dependensianan, kaminda ku e promé biyete i monedanan, denominá den moneda hulandes, a keda introdusí na 1892 i 1900 respektivamente. E nòmber Antia Hulandes a keda introdusí na 1952.thumb|left|190px|Moneda ku balor di 1 florin hulandes, 1897. Reina Wilhelmina

Na 1940, despues di e okupashon Aleman di Hulanda, e konekshon ku e moneda hulandes a keda kibrá i a introdusí un konekshon di kambio ku e dòler merikano kaminda ku 1.88585 florin = 1 dollar. E konekshon a keda adapta na 1,79 florin = 1 dollar na 1971. Atraves di tempu esaki a keda adapta na 1.77 florin = 1 dollar.

Na 1986, Aruba a haña su status aparte i a bandona Antia. Poko despues di esaki, Aruba a kuminsa saka su propio moneda, florin arubiano, kual a remplasá e florin antiano. Desde 1 di yanüari 2011 e florin a keda remplasá pa e dòler merikano ($) na Boneiru, Saba i Sint Eustatius.(Hulandes) Rijksoverheid.nl - Wat is er veranderd sinds de staatkundige herindeling van het Koninkrijk der Nederlanden?

 Moneda 
E siguiente seri di moneda ta sirkulá: 1, 5, 10, 25 i 50 sèn i e monedanan di 1, 2½ en 5 florin.

 Biyete 
Na 1892, e banko sentral yamá Banko kurasoleño a introdusí biyete den denominashon di 25 i 50 sèn, 1 i 2,50 florin. Esaki tabata e úniko temporada ku a saka cent na biyete. Biyete di 5, 10, 25, 50, 100, 250 i 500 florin a sigui na 1900. Biyete di 1 i  2,50 florin a keda suspende despues di 1920, pero a wòrdu reintrodusí pa gobièrnu na 1942 bou di e nòmber di muntbiljet.

Desde 1954, e nòmber "Nederlandse Antillen" a kuminsa aparesé riba parti patras di e biyete di Banko kurasoleño, i, for di 1955, e muntbiljet (spesifikamente esun di 2,50 florin) tabata wòrdu saká bou di e nòmber Nederlandse Antillen. Na 1962, e banko sentral su nòmber a keda kambia pa Banko di Antias Hulandes. Na 1969, biyete ku fecha di  28 di ougùstùs 1967, a keda introdusí. E parti dilanti di e biyete nan aki ta ilustra e monumento di Statut na parti lenks i ta remplasá e muhé sintá ku por a topa riba e biyete nan anterior i riba e parti patras por mira ilustrashon di un eskudo di arma nobo. Na 1970, a saka e ultimo muntbiljet den denominashon di 1 i  2,50 florin. Produkshon di e biyete di 500 florin a keda deskontinuá na 1962.
E biyete di 25 florin tin ilustrashon di un flamingo. Karakterístika nan di seguridat ta inkluí un 'surface foil tag, un 'holograma' bou di e flamingo i un 'moiré pattern' bèrdè ku por mira den kontraste ku e ros di e biyete.E biyete di 50 florin tin ilustrashon di un andes mus. Karakterístika nan di seguridat ta inkluí un 'surface foil tag, un 'holograma' bou di e andes mus i un 'moiré pattern' bèrdè ku por mira den kontraste ku e oraño di e biyete. E biyete 100 florin tin ilustrashon di e para barika hel. Karakterístika nan di seguridat ta inkluí un 'surface foil tag, un 'holograma' bou di e barika hel i un 'moiré pattern' bèrdè ku por mira den kontraste ku e maron di e biyete.    

= Mira tambe 
 Florin karibense
 Florin arubano

Category:Kòrsou
Category:Sint Maarten
Category:Numismatica